Хъуэжэ и бэджынэ
 
 
Хъуэжэ хьэщIапIэ щыIэу и гъащIэм имылъэгъуа шхыныгъуэ хьэлэмэт гуэр кърагъэшхат: хыв шатэ гъэвэжам хугу гъэлыгъуа хьэжыгъэр хэудэжауэ. А шхыныгъуэм зэреджэр бэджыэт.
 
Бэджынэр Хъуэжэ хуабжьу игу ирихьати, абы и щIыкIэмрэ и цIэмрэ унэгуащэм жригъэIэри къежьэжащ. KъыщыкIуэжым шхыным и цIэр щымыгъупщэжын папщIэ, «бэджынэ», «бэджынэ», «бэджынэ» жиIэурэ къэкIуэжырт.
 
УэрамымкIэ къыздрикIуэжым, уэшх ужьти, Хъуэжэ цIантхъуэри щыджалэм, шхыным и цIэр щыгъупщэжащ. Ар гупсысэщ, гупсысэри шхыным и цIэр къыхуэгупсысыжакъым, тригъэзэжу щIэупщIэжынри фIэемыкIу хъури и щхьэр фIэхуауэ щIымкIэ еплъыхыу увыжащ.
 
А дыдэм шу гуп блэкIырти, къеупщIащ:
 
- ЛIо, Хъуэжэ, сыту хуабжьу ухэплъэрэ, уфIэкIуэдаIа?- жаIэри. - Тхьэм фигъэпсо, гу лъыфтащ щIам, - дыщэ кIанитI сIыгъати, сIэпыхури мы ятIэм хэхуащи, згъуэтыжкъым. Къэзыгъуэтыжым дыщэ кIанитIым языр естынт,- щажриIэм, лIыхэр шыхэм къепсыхри лъыхъуэу щIадзащ. ЯтIэм хэмыхуа дыщэр къагъуэтыжынт - лIыхэм ятIэр зэIащlэурэ хьэрэшотIэм хуэдэ ящIат. ИужькIэ лIыхэм ящыщ зыгуэр къэпсалъэри:
 
- Тхьэ дыгъаIуэ, Хъуэжэ, мы ятIэр зэIыдбгъащIэурэ бэджынэ дыбгъэщIакIэ!- щыжиIэм, Хъуэжэ къэгуфIэри: 
 
- Къэзгъуэтыжащ, къэзгъуэтыжащ! Бэджынэ, бэджынэ,- жиIэурэ къежьэжащ.
[id244076962|Эдвард], а как же кабардинцы?
[id122343883|Марьяна], гуры1уэгъуэщ )
[id39402076|Тимур], 64 букв, сыщымыуэмэ))
[id244076962|Эдвард], ИншаАллах!
[id244076962|Эдвард], ясно)
[id39402076|Тимур], а что кабардинцы??! ))